Independent Church of India

Presbytery Conference 2023
2023-11-10 08:00 - 2023-11-12 17:00 (Asia/Kolkata) | Manipur
PRESBYTERY CONFERENCE hi Presbytery pakhat sûnga rorêltu insângtak a nih a, kum tin vawikhat nei hlak a nih.

Tukum Presbytery Conference chu November 10 – 12, 2023 sung dinga rel a nih. Hi huna hin 2024 budget ding draft-na le General Assembly-a lut ding agenda hai bakah, Presbytery huom sunga Department le Standing Committee ro hai tiemlangna neiin, rawngbawlna a hrat pei dan ding rel le hriltlang ning a tih.

Member Dinghai: (a) Member hlun: Presbytery Standing Committee, Kohran Upa, a biel sunga mi Pastor le Pastor Pensioner, Pro. Pastor, Presbytery Musical Board le Presbytery Auditor Board Chairman le Secretary, le Presbytery Kristien Thalai Pawl, Presbytery Nuhmei Pawl le Presbytery Nehemiah Prayer Team conference Chairperson hai le Secretary hai.(b) Member danghai: Tuolsung kohran member 500 chen umna chun 50 tling pei aiah palai pakhat an tir hai, hi baka hin, member 500 neka tam umna haia chun 100 tling pei aiah pakhat an tir belsa hai. Kum khata ding peiin thlang an tih.

OFFICE BEARERS

CHAIRMAN, VICE CHAIRMAN LE PRESBYTERY SECRETARY HAI HI OFFICE BEARERS NING AN TIH.

Chairman: Presbytery member-hai lâia mi, namdetna chang tah thlang an tih.Vice-Chairman: Presbytery member-hai lâia mi, namdetna chang tah thlang an tih.Secretary: Executive Councilin Sub.Hqrs. a Pastor a sie hai pei chu nîng a tih.Recording Secretary: Member lâia mi ṭumkhat rorelnaa dingin thlang an tih.Inthlang dan: Election Commission member-hai ṭhuoina hnuoiah inthlangna nei nîng a tih.Finance Secretary: Presbytery Standing Committee in ṭûl a ti zat thlang a tih.Treasurer: Headquarers- a submit lo ding chi, biel sunga hmang dinghai kawltu dingin Presbytery Standing Committee-in thlang a tih.Term of Office: Assembly Term zuiin, Office Bearers term (Secretary ti lo po) chu kum thum nîng a ta, Chairman hi term khat bâk chu a zawmin thlang thei ni naw ni a. Chairman hi a term zo charah Vice-Chairman dinga thlang thei ni naw nih. Finance Secretary le Treasurer-hai hi kum tin thlang thar nîng an tih.

PRESBYTERY SIN DING:

Tuolsûng kohranin Presbytery-a thu a thêlûthai chu a thei ang tâwk a fel a ngaituo.Presbytery Standing Committee thurêl en, siemṭhat ṭûl siemṭhat, pei ṭûl pei le pawm.A biel sûngah kohran siem, zawmkhâwm le lâwmlût.Kohran Upa thlang phalna pek, namdet, thunun le inchâwltir.Presbytery Office Bearers, Standing Committee members, Executive Council members le General Assembly palai dinghai thlang.Presbytery-a inthawka Assembly-a thulût ding ngaituo le Assembly-a intlun.A biel huop sûnga kohran intiemna dawnga Assembly-ah pêk.A biel huop sûnga thawlâwmhai dawnga Headquarters-a peklût.A bielsûnga thubuoi le thuṭûl ngaituoin a ngaituoh theilo hai Assembly-a pêk.A biel sûngah Department thar indin, an inkhawmpui thurêlhai dawng le en, ṭhiek, siemṭhat le pawm.A rorêl po po Assembly-ah pêk lût.A biel sûnga thawktuhai an sin hrâtlemna ding ang peiin Department Head/a chunga thuneitu râwna sawn kuol. (Pastor ruok chu tâwk châng thei naw nih).A huop sûnga Kohran hmangruo le thuomhnaw hrim hrim chu Assembly hminga vawng.Kum tin plan le budget siema Assembly-a pêk.Presbytery sunga kohran memberhai taksa le thlaraua an inṭ hanglienna ding ngaituo.Presbytery-a inthawk Executive Council member ding thawktu nilo mi pakhat tir le chu bâkah member 2000 chuong umna ah 1500 tling peiah pakhat pei thlang belsa.Executive Council member ding chu term hni bâk a zâwnin mi pângngai thlang thei ni naw nih. (Tuta term/kum fe mêk tiemsa ding a nih).Memberhai laia mi ṭumkhata dinga kohran member 400 pei aia General Assembly palai ding thlang.

PRESBYTERY STANDING COMMITTEE:

Presbytery Conference kârlaka thu ṭûl inhmaw Presbytery Conference nghâk theilo chihai po po ngaituotu nîng a tih.

(A) MEMBER DINGHAI:

Member hlun- Presbytery Office Bearers, Presbytery hnuoia Active Pastor po le Executive Council member dinga…Member thlang thei zat:

Kohran member 1000 nêka tlawm nei chun Executive Council member ṭhangin 4 chen,Executive Council member ṭhangin 1001-2000 nei chun 5 chen,Executive Council member ṭhangin 2001-4000 nei chun 6 chen,Executive Council member ṭhangin 4001-6000 nei chun 7 chen,Executive Council member ṭhangin 6000 chungtieng nei chun 8 chen thlang thei an tih.

(B) A SIN DINGHAI:

Presbytery Conference kârlaka thu ṭûlhai ngaituo.Presbytery Conference Programme siem le Presbytery Conference ko.Presbytery palai list lakhâwma feltaka siem.Presbytery Conference-a thulût dinghai lâkkhawm, ngaituo le a rêl thei chin rêlin, Presbytery Conference-a lût dinga a tihai pêklût. Department Head lût chi chu Dept. Head-a intlun. ro bawzui le a rorêl hai Presbytery Conference-a peklût.Presbytery sûnga kohran memberhai taksa le thlaraua an inṭhanglienna ding ngaituo.A biel sûnga thawktuhai an sin a hrât lemna ding ang peiin Department Head/ a chunga thuneitu râwna sawn kuol (Pastor ruok chu tâwk châng thei naw nih).Presbytery Auditor ding ṭûl a ti zât kum thum sûnga ding ruot le audit report dawnga a ṭûl ang peia bawzui.Election Commission siem.Presbytery hnuoia Board le Sub-Committee tum tumhai ruot.Presbytery Conference-in Upa thlangphalna a pêkhai thlangpuitu ding le examiner ruot.Presbytery Secretary umnawnaa Presbytery hnuoia rawngbawl- tuhai (a bîkin Kohran thawktuhai) rawngbawldan en, a hrât dân ding ngaituopui le hotu kuoma report pêk.Presbytery biel sûnga Naupang Pawl, Kristien Ṭhalai Pawl, Nehemia Prayer Team, le Nuhmei Pawl ṭhuoituhai inthlangna nei pui.Plan le Budget siema Presbytery Conference-a pêklût.Budget sûnga hmun le hmâng inchâwk ding ṭûlna a um a ni chun Executive Secretary remtinaa inchâwk.A biel sunga khawlien, member tamna le ṭûl bikna hmuna an indang dan ding a ṭûl ang peia ngaituo.Kohran Kum Thupui dinga ṭha a ti a um chun Ministry Department a pêklût.

74th General Assembly
2023-12-05 10:00 - 2023-12-10 17:00 | Manipur
General Assembly hi Kohran inrêlbawl dânah thuneina insângtak neitu chu a nih. Presbytery, Mission Field, Khawpui Kohran le Department-hai a inthawk palai khâwmin, kumkhat sûng vawikhat bêk rorêlna nei hlak a nih.

MEMBER DINGHAI:

MEMBER HLUN: Assembly Office Bearer-hai, Executive Council Member-hai, Pastor-hai, Pastor pension puitlinghai, Assembly Musical Board Chairman le Secretary, Department tin Board Chairman, Assembly Board of Auditors Chairman le Secretary, Pro-Pastor-hai.

MEMBER DANGHAI: (i) Presbytery Conference- in palai dinga a hung thlanghai. Central Nuhmei Pawl, Central Kristien Ṭhalai Pawl, Khawpui kohran le Central Nehemia Prayer Team palai ding Executive Council-in a phalpek zat an tir hai.(ii) Assembly in a phal pêkhai (Vote nei thei naw ni hai).

MODERATOR LE SECRETARY:

MODERATOR & VICE MODERATOR :(i) Moderator: Moderator term chu kumkhat nîng a ta, a term a tawp pha Vice-Moderator chu Moderator nîng a tih. Ṭûlna leia inthlang a ṭûl chun, Vice-Moderator inthlang dan anga thlang nîng a tih. Moderator hi a sin a tawp charin Vice-Moderator-a thlang thei ni naw nih.(ii) Vice-Moderator: Vice-Moderator hi Assembly member-hai laia mi, namdetna chang tah (Executive Secretary le Secretary-hai ṭhang lovin) kum khat sûnga dingin Assembly-in thlang a tih. Vice- Moderator hi Moderator term a tawp hunah Moderator ni nghal a tih.

SECRETARY:(i) Executive Secretary chu Assembly le Executive Council ah Secretary nîng a tih.(ii) Recording Secretary: Executive Council–a Recording Secretary-hai nîng an tih.

ASSEMBLY SIN DINGHAI:

Presbytery-a inthawka thu thelûthai, Department Conference le Executive Secretary-a inthawka thulût Executive Council-in a hung pêksâwng le dawnghai a fel thei ang taka rêl.Presbytery hai indin, ṭhiek, siemṭhat, zawmkhâwm le suktâwp.Pastor dinghai namdet, zil le bân.Assembly Office Bearers le Executive Officer-hai thlang.Ramthim rawngbâwlna siem, thawktu lâkzât ding siem, sukdanglam le sukbo.Presbytery tin le Mission Field-hai intiemna dawng le record.Sum hnâr ding siem le suktâwpPresbytery tina inthawk le hmun dang danga inthawka sum dawng le hmang.Kohran Dân siem, sukdanglam, siemṭhat le ṭhiek.Kohran Thuring siem, sukdanglam, belsa le bân.Hi kohran ta dinga thil ṭûl le pawimaw a tihai, constitution le inkal naw phawt chu thawin, ngaituo, a ditnawhai chu pei, siemṭhat, sukdanglam le suktâwp.Kohran buoina rêlin sukfel a tih.Executive Council rorêlhai enin siemṭhat ṭûl siem ṭhat, pei ṭûl pei le pawm.Department thar a ṭûl ang peia siem.Kohran dang amanih, pâwl dang le inzawmna le sinthaw hmunkhat ding thuah maw phur.Plan le Budget siem le pawmCouncil Member ding Executive Council-in mi 3-5 chen term khat sunga dinga proposal a hung pekhai sukdanglam le pawm.Hmun le hmâng (land and property) inchâwk le zawr.

76th General Assembly
2025-12-03 08:00 - 2025-12-07 12:00 | Manipur
General Assembly vawi 76-na chu December 3 – 7, 2025 sûng hin Khawlian, Mizoram ah nei ning a tih. Hi hun sûng hin Assembly Musical Board Annual Session, Executive Council vawi 174-na le 175-na, General Assembly Session vawi 76-na le KṬP Central Committee um a ta, mipui inkhawm le Pension & Ordination Service um bawk a tih.

The Independent Church of India (ICI) will hold the 76th edition of its Annual General Assembly from December 3–7, 2025, at Khawlian, Mizoram.

This significant occasion will feature the following key sessions and events:

– Annual Session of the Assembly Musical Board– 174th and 175th Executive Council Meetings– Central Committee Session of the Central KṬP– 76th Session of the General Assembly

Additionally, public worship services will be held from Thursday night till Sunday night, with a Pension and Ordination Service on Sunday noon, followed by a special feast later that day.

The 11th Independent Church General Assembly was held here in Khawlian, Mizoram on February 23-24, 1961. 18 Resolutions were passed on that Assembly. This means that the General Assembly will be held again after 64 years, 9 months, and 9 days.

Let us continue to pray for God’s guidance and blessings as we prepare for this historic gathering.

Finance Training 2026
2026-04-09 08:00 - 2026-04-11 17:00 | Sielmat Bible College, Sielmat, Churachandpur, Manipur, 795128, India
Finance Training for Presbytery Office Clerks, Pro Pastors and Pastors

Mid Term Executive Council 2026
2026-08-05 08:00 - 2026-08-07 17:00 | ICI Secretariat, Sielmat, Sielmat, Churachandpur, Manipur, 795128, India
176th Executive Session of the Independent Church of India
